2022 m. kovo 2 d. Bendrojo Teismo sprendimas byloje Fidia farmaceutici / EUIPO – Giuliani (IALO TSP)
(Byla T-333/20)1
(Europos Sąjungos prekių ženklas – Protesto procedūra – Žodinio Europos Sąjungos prekių ženklo IALO TSP paraiška – Ankstesnis žodinis tarptautinis prekių ženklas HYALO – Santykinis atsisakymo registruoti pagrindas – Galimybės supainioti nebuvimas – Reglamento (ES) 2017/1001 8 straipsnio 1 dalies b punktas – Apeliacinės tarybos nario nustatymas – Reglamento 2017/1001 165 straipsnio 2 dalis – Pareiga motyvuoti – Reglamento 2017/1001 94 straipsnio 1 dalis)
Proceso kalba: anglų
Šalys
Ieškovė: Fidia farmaceutici SpA (Abano Termė, Italija), atstovaujama advokatų R. Kunz-Hallstein ir H. P. Kunz-Hallstein
Atsakovė: Europos Sąjungos intelektinės nuosavybės tarnyba (EUIPO), atstovaujama E. Śliwińska ir V. Ruzek
Kita procedūros EUIPO apeliacinėje taryboje šalis, įstojusi į bylą Bendrajame Teisme: Giuliani SpA (Milanas, Italija), atstovaujama advokato S. de Bosio
Dalykas
Ieškinys dėl 2020 m. kovo 17 d. EUIPO penktosios apeliacinės tarybos sprendimo (byla R 2107/2019-5), susijusio su protesto procedūra tarp Fidia farmaceutici ir Giuliani.
Rezoliucinė dalis
Atmesti ieškinį.
Fidia farmaceutici SpA padengia savo ir Europos Sąjungos intelektinės nuosavybės tarnybos (EUIPO) patirtas bylinėjimosi išlaidas.
Giuliani SpA padengia savo bylinėjimosi išlaidas.
____________
1 OL C 255, 2020 8 3.